b'\n_START_ARTICLE_\nMaarianohdake\n_START_SECTION_\nUlkon\xc3\xa4k\xc3\xb6 ja koko\n_START_PARAGRAPH_\nMaarianohdake kasvaa 60\xe2\x80\x93150 senttimetri\xc3\xa4 korkeaksi. Sen lehdet ovat suuret ja pitk\xc3\xa4nsuikeat, laidoiltaan aaltoilevat ja piikikk\xc3\xa4\xc3\xa4t. Lehdet ovat v\xc3\xa4rilt\xc3\xa4\xc3\xa4n kirjavat, kirkkaanvihre\xc3\xa4t ja lehtisuonien kohdalta valkoiset. Maarianohdakkeen kukkamyker\xc3\xb6t ovat isohkot ja kasvavat yksitt\xc3\xa4in varren p\xc3\xa4\xc3\xa4ss\xc3\xa4. Myker\xc3\xb6t ovat enint\xc3\xa4\xc3\xa4n 5\xc2\xa0cm leve\xc3\xa4t, kukat ovat v\xc3\xa4rilt\xc3\xa4\xc3\xa4n punavioletit. Kehtosuomut ovat piikkireunaiset ja niiden pitk\xc3\xa4, kapea k\xc3\xa4rki ulkonee myker\xc3\xb6st\xc3\xa4. Hedelm\xc3\xa4n\xc3\xa4 on lenninhaivenellinen p\xc3\xa4hkyl\xc3\xa4, joka on 6\xe2\x80\x938\xc2\xa0mm pitk\xc3\xa4.'